CELEX: 32021D1220(01)
Language: lt
Date: 1637625600000
Title: Tarybos sprendimas 2021 m. lapkričio 23 d. kuriuo skiriamas Europos maisto saugos tarnybos valdančiosios tarybos narys 2021/C 512 I/03

2021 12 20   
               
               
                  LT
               
               
                  Europos Sąjungos oficialusis leidinys
               
               
                  CI 512/12
               
            
         TARYBOS SPRENDIMAS
         2021 m. lapkričio 23 d.
         kuriuo skiriamas Europos maisto saugos tarnybos valdančiosios tarybos narys
         (2021/C 512 I/03)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 25 straipsnio 1 dalį,
         atsižvelgdama į Europos Komisijos Tarybai 2021 m. liepos 14 d. laišku pateiktą kandidatų sąrašą,
         atsižvelgdama į Europos Parlamento 2021 m. spalio 18 d. pareikštą nuomonę,
         kadangi:
         
                     (1)
                  
                  
                     labai svarbu užtikrinti Europos maisto saugos tarnybos nepriklausomumą, aukštą mokslinę kokybę, skaidrumą ir veiksmingumą. Taip pat būtina užtikrinti šios tarnybos bendradarbiavimą su valstybėmis narėmis;
                  
               
                     (2)
                  
                  
                     pagal Reglamento (EB) Nr. 178/2002 25 straipsnio 1 dalį reikalaujama, kad keturi iš Europos maisto saugos tarnybos valdančiosios tarybos narių būtų iš vartotojams ir kitiems maisto grandinės dalyviams atstovaujančių organizacijų. 2021 m. birželio 30 d. baigėsi vieno Europos maisto saugos tarnybos valdančiosios tarybos nario iš tokių organizacijų kadencija. Todėl šį narį turėtų pakeisti naujas narys iš vartotojams ir kitiems maisto grandinės dalyviams atstovaujančių organizacijų;
                  
               
                     (3)
                  
                  
                     siekiant paskirti naują Europos maisto saugos tarnybos valdančiosios tarybos narį, Komisijos pateiktas kandidatų sąrašas buvo išnagrinėtas remiantis Komisijos pateiktais dokumentais ir atsižvelgiant į Europos Parlamento pareikštą nuomonę. Tuo siekiama, kad būtų užtikrinti aukščiausi kompetencijos standartai, atitinkama patirtis labai įvairiose srityse ir, laikantis šių kriterijų, kuo didesnis geografinis pasiskirstymas Sąjungos teritorijoje;
                  
               
                     (4)
                  
                  
                     Europos Parlamento ir Tarybos reglamento (ES) 2019/1381 (2) 10 straipsnio 2 dalyje nustatyta, kad Europos maisto saugos tarnybos valdančiosios tarybos narių, kurie pareigas eina 2022 m. birželio 30 d., kadencija baigiasi tą dieną. Todėl naujas narys turėtų būti paskirtas kadencijai, kuri baigiasi 2022 m. birželio 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos maisto saugos tarnybos valdančiosios tarybos nare laikotarpiui nuo 2021 m. lapkričio 23 d. iki 2022 m. birželio 30 d. skiriama Marija CERJAK:
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 23 d.
            
               
                  Tarybos vardu
               
               
                  Pirmininkas
               
               G. DOVŽAN
            
         
         
            (1)  OL L 31, 2002 2 1, p. 1.
         
            (2)  Europos Parlamento ir Tarybos reglamentas (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).